སྤྲུལ་པའི་གཏེར་སྟོན་བྱོན་ཚུལ།སློབ་དཔོན་སངས་རྒྱས་གཉིས་པའི་གཏེར་གྱི་ཁ་བྱང་ནོར་བུའི་དོ་ཤལ་ལས།ད་ལྟ་འབྲོག་བན་ལོ་ཙཱ་ཁྱོད༔སྐྱེ་བ་བདུན་ཅུའི་ཡང་ཐ་རུ༔མི་ཉག་ཞེས་བྱའི་ཡུལ་ཁམས་སུ༔རི་བོ་པདྨ་སྤུངས་འདྲའི་གཡས༔ཆུ་བོ་གཡུང་དྲུང་འཁྱིལ་འདྲ་ཡོད༔ཆུ་ཁམས་ཁྱི་འམ་ཕག་གི་ལོ༔ལུས་ལ་སྨེ་བའི་ག་ཤལ་ཅན༔རྣལ་འབྱོར་བྱང་སེམས་ཞི་ཚུལ་སྐུ༔སྤྱོད་པ་མི་མཐུན་ཡ་མ་ཟུང༔བླ་མ་ལ་གུས་སྐྱོ་སེམས་ཅན༔མིང་ཅན་འབྱུང་བར་འགྱུར༔ཞེས་ལུང་བསྟན་པ་ལྟར།འཁོར་ལོ་གདོང་གཏེར་ཆེན་ནུས་ལྡན་འགྲོ་ཕན་གླིང་པ་ནི།སྤྱི་ལོ༡༨༠༢རབ་བྱུང་བཅུ་གསུམ་པའི་ཆུ་ཕོ་ཁྱིའི་ལོར།སྙི་ཡུལ་བདེ་བ་བསྟན་རྒྱས་གྲོང་དུ་སྐུ་འཁྲུངས།དགུང་གྲངས་ཉེར་ལྔའི་དུས་སུ།དཔལ་བདེ་མཆོག་ཡབ་ཡུམ་གྱི་གནས།ཙིཏྟ་གནམ་ལང་འདྲ་བའི་མགུལ་ནས།གསང་སྒྲུབ་རྡོ་རྗེ་གྲོ་ལོད་དང་།བྲམ་ཟེ་དྲི་མེད་ཀྱི་སྐུ་ཤ།བྲམ་ཟེ་དུང་རྣ་ཅན་གྱི་སྐུ་ཤ།ཟ་ཧོར་རྒྱལ་པོའི་སྲས་མོ་ལྷ་ལྕམ་མན་ད་ར་བས་རྙེད་པའི་སྐྱེ་བདུན་སྐུ་ཤ།རིག་འཛིན་དགའ་རབ་རྡོ་རྗེ།ཤྲཱི་སེང་ཧ་སོགས་ཀྱིས་བསྒྲུབས་པའི་བདུད་རྩི་མྱོང་གྲོལ་རིལ་བུ་དང་བཅས་པ་རྣམས་གཏེར་དུ་བཞེས།